Jumalan armoa ja rauhaa!
Tervetuloa seuraamaan Tie on valmis -ohjelmaa!
Saamme taas olla yhdessä Herran Sanan ääressä.
Minua jotenkin puhuttelee nyt aika raju Raamatun kertomus.
Otan siitä vähän pätkiä.
Nimittäin Apostolien tekojen luvun 12 alussa sanotaan: -
"Siihen aikaan kuningas Herodes otatti -
muutamia seurakunnan jäseniä kiinni kiduttaaksensa heitä.
Ja hän mestautti miekalla Jaakobin, Johanneksen veljen.
Ja kun hän näki sen olevan juutalaisille mieleen, -
niin hän sen lisäksi vangitutti Pietarinkin.
Silloin olivat happamattoman leivän päivät."
Eli pääsiäinen tulossa.
Huomaatteko yhden asian? Sitä eivät aina ihmiset tajua.
Ajattele! Uskovaiset, Jeesuksen omat, -
saattavat joutua kokemaan vainoja ja vaikeuksia.
Ne eivät todellakaan tule sen tähden, -
että uskovaiset olisivat langenneet syntiin ja tällä tavalla.
He joutuvat merkillisellä tavalla -
tuommoisiin koetuksiin. Minkä tähden?
Sen tähden, kun Raamattu puhuu, -
että teidän vastustajanne sielunvihollinen -
käy ympäri kuin kiljuva jalopeura etsien, kenet hän saisi niellä.
On siis olemassa vastustaja ja vastustava voima, -
joka vihaa Jeesuksen omia.
Tämän tähden Jeesuksen omat voivat joutua kokemaan -
kärsimystä ja koetusta.
Mutta hyvä on tietää tämmöinen asia.
Herra on mukana -
uskovien koetuksissa.
Kun sinä annat elämäsi Jeesukselle, niin voi olla, -
että sinä joudut kokemaan vastustusta.
Sukusi puolelta -
ja ihan perheesi puolelta.
Mutta... Herra ei hylkää omiaan.
Täällä sanotaan sitten näin: -
"Niin pidettiin siis Pietaria vankeudessa; -
mutta seurakunta rukoili lakkaa- matta Jumalaa hänen edestänsä."
Jeesuksen omilla on siis vahva ase, -
jota kukaan ei voi heiltä viedä tai riistää.
Se on tämä rukous. Rukous.
Halki vuosisatojen on koettu ihmeellisiä asioita -
rukouksen alueella.
Kun nyt tämmöinen taistelu ja koetusten aika tuli -
mm. Pietarin ja seurakunnan elämään, -
niin he eivät masentuneet, vaan rukoilivat.
He alkoivat rukoilla - tosissaan.
Siihen rukoukseen tuli myös hyvin vahvoja vastauksia.
Ylistys Herralle! Se on niin ihanaa!
Nyt kun Pietari oli vankeudessa ja tiesi, -
että hyvin suuria vaikeuksia saattaa olla edessä, -
niin täällä sanotaan näin -
Apostolien tekojen luvun 12 jakeessa 6: -
"Ja yöllä sitä päivää vasten, -
jona Herodeksella oli aikomus viedä hänet oikeuden eteen, -
Pietari nukkui kahden sotamiehen välissä, -
sidottuna kaksilla kahleilla; -
ja vartijat vartioitsivat oven edessä vankilaa.
Olen ajatellut, että on ihmeellinen, kun on sisäinen rauha.
Vaikka oli noin kovat vaikeudet, -
niin sisäinen rauha tulee siinä sydämeen niin, -
että Pietarikin - nukkui.
Nukkui - levollista unta!
Seurakunta rukoili... ja tuota...
ja koetti, että mitenkähän tässä on.
Kun sinä annat elämäsi Jeesukselle, -
niin kuin tässä sanoin, niin sinäkin voit joutua koetuksiin.
Varma on silti se asia, että sinä saat rukoilla -
ja sitten saat kokea ihmeellistä turvallisuutta, -
sisäistä lepoa.
Herra on näet sinun kanssasi ja olet oikealla tiellä, -
kun vaellat Jeesuksen Kristuksen nimessä. Halleluja!
Kun kerran rukoillaan, -
niin sitten tulee myöskin ihmeellisiä rukousvastauksia.
Ei meidän tarvitse turhaan rukoilla.
Rukoilemme myös siksi, koska Herra on kehottanut meitä rukoilemaan -
ja Hän on luvannut vastata.
Katsopas, mitä täällä sitten tapahtuu. Täällä sanotaan: -
"Ja katso, hänen edessään seisoi Herran enkeli, -
ja huoneessa loisti valo [Halleluja!], -
ja enkeli sysäsi Pietaria kylkeen ja herätti hänet sanoen: -
'Nouse nopeasti!' Ja kahleet putosivat hänen käsistään."
Halleluja! Nyt tultiin rukous- vastausten aikaan.
Ylistys Jumalalle!
Oli nyt elämässäsi miten kovat vaikeudet ja koetukset tahansa -
sinun elämässäsi tullaan myöskin kokemaan, -
että Jumala pistää vaikka enkelinsä liikkeelle.
Joka tapauksessa rupeaa tulemaan rukousvastauksia.
Hän on ihmeellinen Jeesus. Hän on ihmeellinen Vapahtaja, -
joka ei jätä omiaan, kun he joutuvat koetuksiin.
Kiitos Herralle!
Kuule, tässä sanotaan niin ihanasti, -
että huoneessa loisti valo.
Se antaa meidän ymmärtää näin.
Sinne ihmiselämän rankkoihin tilanteisiin, -
joissa ei ole muuta kuin synkät asiat, -
Herra antaa sinne loistaa valon. Halleluja!
Sinäkin, joka olet sairauksiesi tähden tosi kovissa koetuksissa.
Kuule, Herra antaa valonsa loistaa sinun elämääsi juuri nyt.
Sinua ei ole unohdettu.
Herra kohtaa sinua väkevällä armollaan.
Pimeimmässäkin tilanteessa loistaa Herran valo. Halleluja!
Kiitos Jumalalle!
Sitten mennään tuohon -
8. jakeeseen -
Apostolien tekojen luvussa 12. Täällä sanotaan näin: -
"Ja enkeli sanoi hänelle [siis Pietarille]: -
'Vyötä itsesi ja sido paula-anturat jalkaasi'. Ja hän teki niin.
Vielä enkeli sanoi hänelle: 'Heitä vaippa yllesi ja seuraa minua'."
Minua siunaa niin tässä, -
kun tarvittaessa Herra voi antaa hyvin yksityiskohtaisia neuvoja.
Hmmm! Halleluja!
Sinä, joka olet taistellut, itkenyt, huutanut Herraa, -
mitä minä teen tässä ja tässä.
Jumalan maailmassa se on huomioitu, -
ja Herra antaa sinullekin neuvoja. Ylistys Jumalalle!
Välillä hyvin yksityiskohtaisia, niin kuin tässä näimme.
Se on niin kerta kaikkiaan mahtavaa!
Et ole yksin taistelemassa!
Herra on sinun kanssasi -
ja tarpeen mukaan johtaa, antaa ohjeitakin.
Ylistys Herralle!
Yhden kaverin kohdalla oli tällainen, -
että hänellä oli elämä oikein vaikeassa tilanteessa.
Herra sanoi hänelle: -
"Anna vihamiehellesi anteeksi."
Se oli hyvin selkeä neuvo: Anna anteeksi. Ja minä alan toimia.
Voi olla, että sinuakin raskauttavat asiat ja tekijät.
Ovat sinun elämääsi vaikuttaneet negatiivisesti.
Herra sanoo sinulle: "Anna anteeksi!"
Anna anteeksi!
Sitten alkaa, kuule, Herra toimia. Ylistys Jumalalle!
Herra on ihmeellinen neuvonantaja.
Kuule, Jumala... Koen tässä vain Herran sanovan: -
"Anna anteeksi niille, jotka ovat sinun elämääsi tuoneet -
niin paljon vaikeuksia! Anna anteeksi!"
Sillä Jumalan maailmasta... Se on niin merkillistä.
Muistatko, mitä Jeesus sanoi ristillä, -
kun siellä oli tehty niin paljon pahaa?
Hän rukoili ja sanoi: "Isä, anna heille anteeksi, -
sillä he eivät tiedä, mitä he tekevät".
Anteeksiantamuksen merkillinen voima -
tuli tuossakin asiassa.
Jumala on ottanut todesta sinun hätähuutosi.
Tänään auttaa Herra! Joo, ja kuule, koen tässä, -
että sinulta otetaan merkillinen taakka pois, -
joka on hiertänyt sinun elämääsi. Se otetaan pois.
Sinä annat anteeksi ja sinä saat anteeksi.
Jumala on ihmeellinen. Ja kuule, ihmeellisesti Herra alkaa -
viedä voittoon työnsä. Ylistys Jumalalle!
Rukoillaanpa tässä nyt.
Isä, Jeesuksen nimessä, kiitos, että juuri tällä hetkellä -
Sinä tartut näiden rakkaitten elämään, -
jotka monien taistelujen ja koetuksien keskellä ovat matkanneet.
Kiitos, Herra, että Sinä avaat pelastuksen portit!
Sinä annat sen armon, että saa kaikki anteeksi.
Jeesuksen nimessä ole nyt siunattu!
Se alkaa nyt - se Jumalan ihme! Aamen.
Aikain merkit keskellämme täyttyvät.
Maailmaamme katso uudelleen.
Kaiken siinä sellaiseksi löydä, -
niin kuin kuvaa Raamattu sen ennustuksineen.
Mieti tarkoin, mihin varaa sulla.
Armon aika palaa ei uudelleen.
Kaiken arvon moni täällä perustaa -
maineeseen tai rikkaudelle.
Luottaa voimaan, aseihin ja valtaan -
puolueeseen, rotuun, taikka lippuun, aatteeseen.
Mieti, onko siihen varaa sulla.
Armon aika palaa ei uudelleen.
Toinen nostaa tieteen pyhän alttarin.
Tekniikalle kantaa suitsukkeen.
Toisen huumaa uskonto tai taide, -
lepopäivän työ tai kilpa huvituksineen.
Mieti, onko siihen varaa sulla.
Armon aika palaa ei uudelleen.
Niin kuin ennen kirjoitettiin Raamattuun, -
ennustukset täyttyy tarkalleen.
Nythän synti lailliseksi tehdään.
Ihminen nyt rienassansa mieltyy vääryyteen.
Mieti, onko tähän osaa sulla.
Armon aika palaa ei uudelleen.
Kerran nousee viime päivä maailman.
Jeesus saapuu tänne uudelleen.
Silloin kaikki tuomiolle kootaan.
Kaikki tulee ilmi, kaikki joutuu vastuuseen.
Mieti, mistä turvan löydät silloin.
Armon aika palaa ei uudelleen.
Jeesus kerran kuoli eestä syntisten.
Tie on aivan auki autuuteen.
Valmistaudu kohtaamaan jo Herra.
Ainoastaan parannus vie sinut taivaaseen.
Synnit onko anteeksi jo sulla?
Armon aika palaa ei uudelleen.
Nyt on Jeesus ovi luokse Jumalan.
Hän on ainut polku totuuteen.
Hän sun tahtoo verellänsä siirtää -
tuomiosta tosi iloon, rauhaan, vapauteen.
Nyt on armon, pelastuksen päivä.
Armon aika palaa ei uudelleen.
Tekstitys: Tuula-Riitta Virrankare